open-index/open-wikipedia-markdown huggingface dataset:
Journal Citation Reports

Το ***Journal Citation Reports*** (*JCR*) είναι ετήσια έκδοση της εταιρείας *Clarivate Analytics*, η οποία περιέχει σημαντικά επιστημομετρικά δεδομένα για δημοσιεύσεις έρευνας που έχουν ανακοινωθεί σε έγκριτα επιστημονικά περιοδικά.

Μέχρι το 2016, η έκδοση αυτή αποτελούσε πνευματική ιδιοκτησία της *Thomson Reuters*, ενώ πλέον, έχει ενσωματωθεί στον κορμό της *Web of Science* και παρέχει πληροφορίες σχετικές με τα ακαδημαϊκά περιοδικά στις φυσικές και τις κοινωνικές επιστήμες, συμπεριλαμβανομένων των δεικτών απήχησης.

## Βασικές πληροφορίες
Δημοσιεύονται πλήθος από πληροφορίες. Οι πληροφορίες που δίνονται για το κάθε έγκριτο επιστημονικό περιοδικό περιλαμβάνουν:

* τις βασικές βιβλιογραφικές πληροφορίες του εκδότη, συντομογραφία τίτλου, γλώσσα, ISSN.
* τις κατηγορίες θεματολογίας (υπάρχουν 171 τέτοιες κατηγορίες στις φυσικές επιστήμες, και 54 κατηγορίες στις κοινωνικές επιστήμες).

## Στοιχεία παραπομπών
* Βασικά στοιχεία κάθε παραπομπής:
** τον αριθμό των άρθρων που δημοσιεύθηκαν κατά τη διάρκεια του ίδιου έτους,
** τον συνολικό αριθμό που αναφέρθηκαν τα άρθρα στο περιοδικό κατά τη διάρκεια του έτους από μεταγενέστερα άρθρα,
* Λεπτομερείς πίνακες που δεικνύουν:
** τον αριθμό που αναφέρθηκαν τα άρθρα στο περιοδικό κατά τη διάρκεια του έτους από μεταγενέστερα άρθρα και άλλα περιοδικά,
** ο αριθμός των παραπομπών που έγιναν από άρθρα που δημοσιεύθηκαν στο περιοδικό εκείνο το έτος και σε άλλα μεμονωμένα περιοδικά, κατά τη διάρκεια καθενός από τα τελευταία δέκα χρόνια,
** τον αριθμό των φορών που δημοσιεύθηκαν άρθρα στο περιοδικό κατά τη διάρκεια καθενός από τα τελευταία 10 χρόνια αναφέρθηκαν από μεμονωμένα συγκεκριμένα περιοδικά κατά τη διάρκεια του έτους (δίνονται τα είκοσι περιοδικά με τον μεγαλύτερο αριθμό παραπομπών).
* Διάφορα μετρικά στοιχεία (metrics) που προέρχονται από συλλεχθέντα δεδομένα όπως: δείκτης απήχησης, δείκτης αμεσότητας κ.λπ. 

Υπάρχουν ξεχωριστές εκδόσεις για τις φυσικές επιστήμες και τις κοινωνικές επιστήμες. Η ετήσια έκδοση του 2013 περιελάμβανε 8.411 περιοδικά, ενώ η ετήσια έκδοση των κοινωνικών επιστημών -του 2012- περιείχε 3.016 τίτλους. Η έκδοση για το κάθε έτος δημοσιεύεται τον επόμενο χρόνο, μετά τη δημοσίευση των αναφορών *(citations)* για το έτος και την επεξεργασία όλων των μετρικών πληροφοριών.

## Περίοδος ανακοίνωσης
Τα τελευταία χρόνια, η έκδοση ανακοινώνεται στα μέσα Ιουνίου κάθε έτους. Το 2021 ανακοινώθηκε στις 30 Ιουνίου.

## Δείτε επίσης
* Journal Metrics
* Scopus
* 
* 

## Παραπομπές


Κατηγορία:Επιστημονικά περιοδικά
Θαμώς, βασιλιάς της Αιγύπτου

Ο ***Θαμώς, βασιλιάς στην Αίγυπτο*** (γερμανικά: Thamos, König in Ägypten, Κ: 345/336α), είναι θεατρικό έργο του Τομπίας Φιλίπ φον Γκέμπλερ, για το οποίο ο Μότσαρτ έγραψε μουσική, οπερατικού χαρακτήρα την περίοδο 1773 - 1780.                                                                                                                                                                               

Δεν είναι γνωστό με βεβαιότητα αν η μουσική που συνέθεσε ο Μότσαρτ εκτελέστηκε με το έργο κατά τη διάρκεια της ζωής του. Η πρεμιέρα του έργου πραγματοποιήθηκε στο Kärntnertortheater της Βιέννης, πιθανότατα στις 4 Απριλίου 1774, όταν είχαν γραφτεί δύο χορωδίες. Οι παραστάσεις στο Σάλτσμπουργκ το 1776 και το 1779-80 μπορεί να ενσωμάτωσαν τα ορχηστρικά ιντερλούδια και τις τρεις χορωδίες στην τελική τους μορφή, αντίστοιχα. Η μουσική επαναχρησιμοποιήθηκε το 1783 σε ένα διαφορετικό έργο (που διαδραματίζεται στην Ινδία, όχι στην Αίγυπτο), την *Lanassa*, του Καρλ Μάρτιν Πλιουμίκε.                                                                                   

## Ρόλοι
Ο μόνος γνωστός ρόλος στη μουσική του Μότσαρτ είναι ο Σεθών, ο αρχιερέας (βαρύτονος). Υπάρχουν μέρη για άλλους τέσσερις σολίστ       (σοπράνο, άλτο, τενόρος και μπάσο) και για μια χορωδία ιερέων και ιερειών.

## Πλοκή
αριστερά|μικρογραφία|210x210εσ|Σεθών, ο μόνος ρόλος στη μουσική του Μότσαρτ
Τόπος: Ηλιούπολις

Χρόνος: 3000 π.Χ.

Ο Θαμώς διαδέχεται τον πατέρα του, Ραμσή, ως βασιλιά της Αιγύπτου, αλλά ο Ραμσής έχει σφετεριστεί το θρόνο από τον νόμιμο βασιλιά, Μήνη, ο οποίος τώρα μεταμφιέζεται σε αρχιερέα, τον Σεθών. Ο Θαμώς αγαπάει τη Σάις, μια ιέρεια, αλλά στην πραγματικότητα είναι η κόρη του Μήνη, η Θάρσις, για την οποία η αρχιέρεια Μίρζα σχεδιάζει γάμο με τον Φερών, έναν προδότη στρατηγό. Όταν ο Μήνης αποκαλύπτει την πραγματική του ταυτότητα, ο Φερών χτυπιέται από κεραυνό και η Μίρζα αυτοκτονεί. Ο Μήνης παραχωρεί το στέμμα του στον Θαμώς και την Θάρσις, καθώς όλα τελειώνουν ευτυχισμένα.

## Μουσικά νούμερα

## Εξωτερικοί σύνδεσμοι
# Θαμώς, βασιλιάς της Αιγύπτου: Παρτιτούρες και κριτικές αναφορές (στα γερμανικά)

## Εξωτερικοί σύνδεσμοι
* 

Κατηγορία:Γερμανικά θεατρικά έργα
Κατηγορία:Όπερες του Βόλφγκανγκ Αμαντέους Μότσαρτ
Άουγκουστ Βίλχελμ φον Χόφμαν

Ο **Άουγκουστ Βίλχελμ φον Χόφμαν** (*August Wilhelm von Hofmann*, 8 Απριλίου 18185 Μαΐου 1892) ήταν Γερμανός χημικός, που συνεισέφερε σημαντικά στο πεδίο των οργανικών χημικών ενώσεων. Οι έρευνές του στην ανιλίνη βοήθησαν στο να τεθούν τα θεμέλια για τη βιομηχανία χρωμάτων ανιλίνης, ενώ οι έρευνές του στη λιθανθρακόπισσα οδήγησαν στις πρακτικές μεθόδους εξαγωγής βενζολίου και τολουολίου, και μετατροπής τους σε αμίνες. Ανάμεσα στις χημικές ενώσεις που ανεκάλυψε ο Χόφμαν είναι η φορμαλδεΰδη, το υδραζοβενζόλιο, τα ισονιτρίλια και η αλλυλική αλκοόλη. Παρασκεύασε πρώτος τρεις ενώσεις αμινών με δύο άτομα άνθρακα στο μόριό τους και το τετρααιθυλαμμώνιο, και απέδειξε τη δομική τους σχέση με την αμμωνία.

Ο Χόφμαν γεννήθηκε στο Γκίσεν και σπούδασε αρχικώς νομική και φιλολογία στο   στο Πανεπιστήμιο του Γκίσεν, όπου μαθήτευσε υπό τον Γιούστους φον Λήμπιχ, έναν από τους σημαντικότερους χημικούς όλων των εποχών. Στη συνέχεια, το 1845, ο Χόφμαν έγινε ο πρώτος χρονικά διευθυντής του Βασιλικού Κολεγίου Χημείας στο Λονδίνο. Το 1865 επέστρεψε στη Γερμανία, αποδεχόμενος την προσφορά μιας θέσεως διδασκαλίας και έρευνας στο Πανεπιστήμιο του Βερολίνου. Μετά την επιστροφή του, το 1867, ίδρυσε μαζί με άλλους τη Γερμανική Χημική Εταιρεία (*Deutsche Chemische Gesellschaft*). Τόσο στο Λονδίνο, όσο και στο Βερολίνο, ο Χόφμαν αναδημιούργησε το είδος της εργαστηριακής διδασκαλίας που είχε πρωτοεφαρμόσει ο Λήμπιχ στο Γκίσεν, υποθάλποντας μια σχολή χημείας εστιασμένη στην πειραματική οργανική χημεία και στις βιομηχανικές εφαρμογές της.

Ο Χόφμαν τιμήθηκε με αρκετές σημαντικές διακρίσεις, όπως το Βασιλικό Μετάλλιο (1854), το Μετάλλιο Κόπλεϋ (1875) και το Μετάλλιο Αλβέρτου (1881). Επίσης το 1862 έγινε μέλος της Αμερικανικής Φιλοσοφικής Εταιρείας. Απέκτησε τίτλο ευγενείας («φον») με την ευκαιρία των εβδομηκοστών γενεθλίων του. Το όνομά του συνδέεται με το βολτάμετρο Hofmann, την αναδιάταξη Hofmann, την αναδιάταξη Hofmann-Martius, τη Hofmann elimination και την αντίδραση Hofmann-Löffler.

## Παραπομπές


## Πηγές
* 
* *Bericht über die Entwickelung der chemischen Industrie während des letzten Jahrzehends : im Verein mit Freunden und Fachgenossen erstattet*, τόμοι 1–3.1, Vieweg, Braunschweig 18

## Εξωτερικοί σύνδεσμοι
* Ο Άουγκουστ Βίλχελμ φον Χόφμαν στο «Βρες τον τάφο του»

Κατηγορία:Γερμανοί χημικοί
Κατηγορία:Χημικοί του 19ου αιώνα
Κατηγορία:Καθηγητές του Πανεπιστημίου Χούμπολτ του Βερολίνου
Ιφιγένεια Γεωργαντζή

Η **Ιφιγένεια Γεωργαντζή** (γεν. στις 17 Αυγούστου 2000) είναι ελληνίδα ποδοσφαιρίστρια που αγωνίζεται ως επιθετικός του ελληνικού συλλόγου Asteras Tripolis WFC και είναι μέλος της εθνικής ομάδας γυναικείου ποδοσφαίρου της Ελλάδας.

## Καριέρα σε συλλόγους
2012-2016: Μέντεκας Καλαμαριάς

2016-2020: Άρης Ladies

2020-2023 : Λευκοθέα Λατσιών

2023-            : Αστέρας Τρίπολης

## Διεθνής καριέρα
Η Γεωργαντζή είναι μέλος της εθνικής Ελλάδας σε ανώτερο επίπεδο κατά τη διάρκεια των προκριματικών του ευρωπαϊκού πρωταθλήματος ποδοσφαίρου γυναικών του 2022.Επίσης συμμετείχε σε όλους τους αγώνες που έδωσε η εθνική στην διοργάνωση UEFA WOMEN'S NATIONS LEAGUE 2023https://www.uefa.com/womensnationsleague/teams/players/250104585--ifigeneia-georgantzi/statistics/.

Έχει αγωνιστεί σε όλα τα κλιμάκια των εθνικών ομάδων Κορασίδων (6 συμ) , Νεανίδων (12 συμ) , Γυναικών Ελλάδας (9 συμ), έχοντας πετύχει 4 τέρματα.

## Παραπομπές


  

Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιρίστριες Εθνικής Ελλάδας
Κατηγορία:Ελληνίδες ποδοσφαιρίστριες
Μάρκο Μπίζοτ

Ο **Μάρκο Μπίζοτ** (ολλανδικά: *Marco Bizot*, ) (10 Μαρτίου 1991) είναι Ολλανδός επαγγελματίας ποδοσφαιριστής, ο οποίος αγωνίζεται ως τερματοφύλακας για την Σταντ Μπρεστουά 29.

## Σταδιοδρομία σε συλλόγους

### Άγιαξ
Γεννημένος στο Χόορν της Ολλανδίας, ο Μπίζοτ ξεκίνησε τη νεανική σταδιοδρομία του στην ΣΒ Βέστφριζεν. Εκεί ανακαλύφθηκε στην ηλικία των δέκα ετών και εντάχθηκε στην  ακαδημία νέων του Άγιαξ το 2000. Εντάχθηκε στον Γιονγκ Άγιαξ για τη σεζόν 2010-11, όπου έλαβε άφθονο χρόνο παιχνιδιού υπό τους προπονητές Πίετερ Χούιστρα και Φρεντ Γκριμ. Μετά από μια επιτυχημένη σεζόν με τον Γιονγκ Άγιαξ, ο Μπίζοτ έλαβε παράταση συμβολαίου και εντάχθηκε με δανεισμό στην Κάμπουρ της Ίιρστε Ντιβίζι για τη σεζόν 2011-12, προκειμένου να αποκτήσει εμπειρία και να αναδειχθεί ως παίκτης.

### Χρόνινγκεν
Στις 14 Ιουνίου 2012, οι Άγιαξ και Χρόνινγκεν συμφώνησαν για τη μεταγραφή του Μπίζοτ. Ο Μπίζοτ εξελίχθηκε σε έναν σταθερό τερματοφύλακα της Έρεντιβιζι και έπαιξε 50 αγώνες σε δύο σεζόν για την ομάδα.

### Γκενκ
Στις 22 Ιουνίου 2014, ανακοινώθηκε η πώληση του Μπίζοτ στην βελγική Γκενκ, με τον ίδιο να υπογράφει τριετές συμβόλαιο.

### ΑΖ Άλκμααρ
Στις 10 Μαΐου 2017, ο Μπίζοτ υπέγραψε συμβόλαιο με την ΑΖ Άλκμααρ. Επιλέχθηκε ως αντικαταστάτης του Τιμ Κρουλ, ο οποίος επέστρεψε στη Νιούκασλ Γιουνάιτεντ μετά από μια περίοδο δανεισμού. Ο Μπίζοτ έπαιξε και τα 40 επίσημα παιχνίδια την επόμενη σεζόν και αγωνίστηκε στον τελικό του Κυπέλλου Ολλανδίας. Μετά το καλοκαίρι, έκανε ρεκόρ με τις περισσότερες καθαρές εστίες στην Έρεντιβιζι. Τον Φεβρουάριο του 2020 επέκτεινε το συμβόλαιό του μέχρι τα τα μέσα του 2022.

## Εθνική ομάδα
Ο Μπίζοτ κέρδισε την πρώτη του κλήση στην Εθνική Ολλανδίας από τον Ρόναλτ Κούμαν τον Μάρτιο του 2018. Έκανε το ντεμπούτο του σε ένα φιλικό εναντίον της Ισπανίας στις 11 Νοεμβρίου 2020. Ήταν μέλος της Ολλανδίας που συμμετείχε στο Ευρωπαϊκό Πρωτάθλημα του 2020, χωρίς να αγωνιστεί.

## Παραπομπές


## Εξωτερικοί σύνδεσμοι

* Προφίλ στο Voetbal (ολλανδικά) 
* Προφίλ στο Transfermarkt.com 

Κατηγορία:Ολλανδοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ολλανδίας Κ21
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές ΣΚ Κάμπουρ
Κατηγορία:Ποδοσφαιριστές Ίιρστε Ντιβίζι
Κατηγορία:Ποδοσφαιριστές ΦΚ Χρόνινγκεν
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές ΚΡΚ Γκενκ
Κατηγορία:Ποδοσφαιριστές Προ Λιγκ Βελγίου
Κατηγορία:Ξένοι ποδοσφαιριστές στο Βέλγιο
Κατηγορία:Ολλανδοί ποδοσφαιριστές στο εξωτερικό
Κατηγορία:Ποδοσφαιριστές ΑΖ Άλκμααρ
Αμάντα Γκόρμαν

Η Αμάντα Γκόρμαν (γέννηση: 7 Μαρτίου 1998) είναι Αμερικανή ποιήτρια και ακτιβίστρια. Τα έργα της επικεντρώνονται σε θέματα καταπίεσης, φεμινισμού, φυλετικά και περιθωριοποίησης. Η Γκόρμαν είναι ο πρώτος άνθρωπος που τιμήθηκε με τον τίτλο "National Youth Poet Laureate". Εξέδωσε το βιβλίο της "*The One for Whom Food Is Not Enough"* (Ελληνικά: Αυτός για τον οποίο το φαγητό δεν είναι αρκετό) το 2015. Το 2021,  απήγγειλε το ποίημα της *"The Hill We Climb"* (Ελληνικά: *Ο Λόφος που ανεβαίνουμε)* στην ορκωμοσία του Προέδρου των Ηνωμένων Πολιτειών, Τζο Μπάιντεν.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί ποιητές
Κατηγορία:Αμερικανοί ακτιβιστές
Αγώνες Σκοποβολής Λατινικών Χωρών 1967

Οι **Αγώνες Σκοποβολής Λατινικών Χωρών 1967** ή **XI Αγώνες Σκοποβολής Λατινικών Χωρών και Ελλάδας** ήταν η 11η διοργάνωση των Αγώνων Σκοποβολής των Λατινικών Χωρών, που διεξήχθη υπό την εποπτεία της Ευρωπαϊκής Συνομοσπονδίας Σκοποβολής και οργανώθηκε από την Σκοπευτική Ομοσπονδία Ελλάδος. Η διοργάνωση πραγματοποιήθηκε στο Σκοπευτήριο Καισαριανής μεταξύ 9 και 11 Ιουνίου του 1967.

Στους αγώνες διεξήχθησαν 10 αγωνίσματα όπεν; (5 ατομικά και 5 ομαδικά) και έλαβαν μέρος 89 αθλητές και αθλήτριες από 7 χώρες.

Οι Ρουμάνοι πήραν τις δύο πρώτες θέσεις στο ατομικό τουφέκι στάνταρτ τριών στάσεων και την πρώτη στο ομαδικό. Η Γαλλίδα Τζιανί κατάφερε να κερδίσει τους υπόλοιπους άνδρες και κατέλαβε την 3η θέση. Τις περισσότερες νίκες κέρδισαν οι Ρουμάνοι και οι Ισπανοί. Η καλύτερη διάκριση της ελληνικής ομάδας ήταν η 3η θέση στο πιστόλι ταχύτητας κατά ανδρεικέλων ομαδικό και η 8η θέση του Γιώργου Μαρμαρίδη στο ατομικό.

## Αποτελέσματα

1Τυφέκιον 0,22 πρηνηδόν → 50 μέτρα τουφέκι πρηνηδόν (ISSF 50 meter rifle prone)
2Τυφέκιον 0,22 τριών στάσεων → 50 μέτρα τουφέκι τριών στάσεων (ISSF 50 meter rifle three positions)

## Μετέχουσες χώρες
Στους αγώνες αγωνίστηκαν 89 αθλητές από 7 χώρες.

## Συνθέσεις
Οι συνθέσεις των εθνικών ομάδων ήταν:

*Εθνική Ελλάδας (15):
**Τουφέκι: Ιωάννης Σκαραφίγκας, Ευλάμπιος Μάνθος, Νικόλαος Τριανταφυλλόπουλος, Ν. Τζαμαλούκας, Γιώργος Πολίτης, Δημήτριος Καλφακάκος, Κιριτσιάν, Παναγιώτης Δαλιάνης
**Πιστόλι: Γιώργος Μαρμαρίδης, Αλκιβιάδης Παπαγεωργόπουλος, Δημήτριος Σιώμος, Δημήτριος Κασούμης, Δημήτριος Κιτσάκης, Θεοφάνης Παπαβέσης, Ευθύμιος Παπαχρήστου

## Παραπομπές


1967
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1967
Δέκατος τρίτος και δέκατος τέταρτος μισθός

**Δέκατος τρίτος και δέκατος τέταρτος μισθός** (γνωστοί ως δώρο Χριστουγέννων, δώρο Πάσχα και επίδομα αδείας) ονομάζονται οι προβλεπόμενες αποδοχές που καταβάλλονται στους εργαζόμενους ως μπόνους κατά τη διάρκεια του έτους. Πρόκειται για έναν επιπλέον μισθό τα Χριστούγεννα, μισές επιπλέον αποδοχές το Πάσχα και μισές το καλοκαίρι, που καταβάλλονται την περίοδο της θερινής αδείας δύο εβδομάδων, για τους μισθωτούς. Οι ημερομίσθιοι λαμβάνουν δεκαπέντε ημερομίσθια.

Η ιστορία του δεκάτου τρίτου μισθού ανάγεται στις Φιλιππίνες τον Δεκέμβριο του 1975. Το κόστος ζωής είχε αυξηθεί την τελευταία πενταετία, όχι όμως και οι μισθοί, με αποτέλεσμα ο πρόεδρος των Φιλιππίνων, Φερδινάντο Μάρκος, να θεσπίσει νόμο που προβλέπει την υποχρέωση καταβολής του δεκάτου τρίτου μισθού.

## Στην Ελλάδα
Στην Ελλάδα, ο 13ος μισθός καθιερώθηκε με τον Αναγκαστικό Νόμο 1777/1951, αποτελώντας συμπλήρωμα του ΑΝ 866/46 (ΦΕΚ 21/26.1.1946). Στην Ελλάδα, οι πρώτοι που διεκδίκησαν ήσαν οι Τυπογράφοι της Κορίνθου τον Απρίλιο του 1822. Με τον ν.1082/1980 δημιουργείται το πλαίσιο καταβολής των και πλέον ονομάζεται επίδομα. Στις 2 Μαΐου 2010 ανακοινώθηκε η κατάργηση και αντικατάστασή του από επίδομα 500 ευρώ για μισθωτούς έως 3.000. Στις 7 Νοεμβρίου 2012 καταργήθηκε το επίδομα αδείας, Χριστουγέννων και Πάσχα για όλους τους δημοσίους υπαλλήλους και συνταξιούχους.

## Παραπομπές



Κατηγορία:Οικονομία
Κατηγορία:Ασφάλιση
Αλλεγκρέττο Νούτσι

μικρογραφία| γκρο πλαν των ''προτομών των πέντε αποστόλων'' από τον Allegretto Nuzi, Musée des Beaux-Arts de Strasbourg, 1360
Ο **Αλλεγκρέττο Νούτσι** (ιταλ.:Allegretto Nuzi ή Αλλεγκρέττο  ντι Νούτσιο - Allegretto di Nuzio, 1315–1373) ήταν Ιταλός ζωγράφος, ενεργός σε γοτθικό ύφος κυρίως γύρω από το Φαμπριάνο, στην επαρχία της Ανκόνα .

## Βιογραφία
Ο Νούτσι πιθανότατα εκπαιδεύτηκε στο Φαμπριάνο από τοπικούς δασκάλους, συμπεριλαμβανομένου του λεγόμενου *Δασκάλου του Καμποντονίκο (Master of Campodonico*). Τα έγγραφα επιβεβαιώνουν την παρουσία του στη Φλωρεντία το 1346, όπου θα είχε έρθει σε επαφή με έργα του Τζόττο και των οπαδών του.  Το ύφος του έχει χαρακτηριστεί ως προσομοιάζον με του Τζόττο και της Σχολής της Σιένα. Ο Νούτσι  εργάστηκε κυρίως σε παραγγελίες για εκκλησίες, δημιουργώντας έργα με θρησκευτικά θέματα. 

Στο Φαμπριανο το αριστούργημά του είναι οι τοιχογραφίες στο παρεκκλήσιο Sant'Orsola στην εκκλησία της Αγίας Λουκίας (Santa Lucia). Επίσης ζωγράφισε μερικά ξύλινα αγάλματα, τα οποία σήμερα στη Δημοτική Πινακοθήκη "Bruno Molajoli" στο Φαμπριάνο.

## Περαιτέρω ανάγνωση
*   (βλ. δείκτη, πλάκα 28)
* Procacci, Ugo. “Il primo ricordo di Giovanni da Milano a Firenze.” Arte Antica e Moderna 13-16 (1961): 49–66.
* White, John, Art and Architecture in Italy 1250-1400 (London: Yale University Press, 1993), 579.

## Δείτε επίσης
* Κατάλογος Ιταλών ζωγράφων

## Παραπομπές


## Εξωτερικοί σύνδεσμοι

Κατηγορία:Ιταλοί ζωγράφοι του 14ου αιώνα
Κατηγορία:Ζωγράφοι γοτθικού ρυθμού
Πανελλήνιοι αγώνες σκοποβολής πήλινου στόχου 1968

Οι **Πανελλήνιοι αγώνες σκοποβολής πήλινου στόχου 1968** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Το Πανελλήνιο πρωτάθλημα τραπ πραγματοποιήθηκε στο Σκοπευτήριο του Ο.Φ.Κ.Ο. μεταξύ 8 και 9 Ιουνίου του 1968. Εκτός από τους σκοπευτές του κέντρου συμμετείχαν και σκοπευτές από την Καλαμάτα, τις Σέρρες, τη Λάρισα και τη Δράμα. Επίσης αγωνίστηκαν αθλητές εκτός συναγωνισμού από την Αυστρία. Ο Γεώργιος Πάγκαλος του Ο.Φ.Κ.Ο. αναδείχθηκε πρωταθλητής με 190 επιτυχίες και ταυτόχρονα εξασφάλισε τη συμμετοχή του στους Ολυμπιακούς αγώνες του Μεξικού. Ο πρωταθλητής Αυστρίας Φραντς Σάρνιτς που ήταν εκτός συναγωνισμού σημείωσε 180 επιτυχίες.

Το Πανελλήνιο πρωτάθλημα σκιτ έλαβε χώρα στο Σκοπευτήριο Καισαριανής μεταξύ 15 και 16 Ιουνίου. Συμμετείχαν 25 σκοπευτές. Πρωταθλητής αναδείχθηκε ο Τζώνης Σιστοβάρης του Ο.Φ.Κ.Ο. με 191 επιτυχίες μετά από αγώνα μπαράζ που είχε με τον Παναγιώτη Ξανθάκο. Το 191/200 των δύο αθλητών ήταν ισοφάριση του πανελληνίου ρεκόρ. Ο πρωταθλητής Ιταλίας Τζιανκάρλο Κιόνο που ήταν εκτός συναγωνισμού σημείωσε 194 επιτυχίες.

## Κάτοχοι μεταλλίων

## Αποτελέσματα
### Τραπ
Παρακάτω αναφέρονται οι έξι πρώτοι αθλητές.

¹Ο πρωταθλητής Αυστρίας Φραντς Σάρνιτς ήταν εκτός συναγωνισμού.

### Σκιτ
Παρακάτω αναφέρονται οι έξι πρώτοι αθλητές.

¹Ο πρωταθλητής Ιταλίας Τζιανκάρλο Κιόνο ήταν εκτός συναγωνισμού.

## Παραπομπές


1968
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1968
Πανελλήνιοι αγώνες σκοποβολής πήλινου στόχου 1966

Οι **Πανελλήνιοι αγώνες σκοποβολής πήλινου στόχου 1966** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Το Πανελλήνιο πρωτάθλημα σκιτ πραγματοποιήθηκε μεταξύ 11 και 12 Ιουνίου του 1966. Πρωταθλητής αναδείχθηκε ο Παπαμάρκου με 132 επιτυχίες.

Το Πανελλήνιο πρωτάθλημα τραπ έλαβε χώρα μεταξύ 18 και 19 Ιουνίου. Πρωταθλητής αναδείχθηκε ο Γεώργιος Πάγκαλος του Ο.Φ.Κ.Ο. με 187 επιτυχίες.

## Κάτοχοι μεταλλίων

## Αποτελέσματα
### Σκιτ
Παρακάτω αναφέρονται οι τέσσερις πρώτοι αθλητές.

¹Ο Κύπριος Μενέλαος Παντελεάκης-Μιχαηλίδης ήταν εκτός συναγωνισμού.

### Τραπ
Παρακάτω αναφέρονται οι τέσσερις πρώτοι αθλητές.

## Παραπομπές


1966
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1966
Δουκάτο της Μόντενα και του Ρέτζο

Το **Δουκάτο της Μόντενα και του Ρέτζο** (ιταλικά: *Ducato di Modena e Reggio*, λατινικά: *Ducatus Mutinae et Regii*) ήταν ένα μικρό βορειοδυτικό ιταλικό κράτος που υπήρχε από το 1452 έως το 1859.

Με την διάλυσή του, κατά τη διάρκεια των Ναπολεόντειων Πολέμων (1796-1814) όταν ο αυτοκράτορας Ναπολέοντας αναδιοργάνωσε τα κράτη και τις δημοκρατίες της Ιταλικής εποχής της αναγέννησης, τότε υπό την κυριαρχία της Γαλλικής Αυτοκρατορίας. Κυβερνήθηκε από την ίδρυσή του από τον ευγενή Οίκο των Έστε και από το 1814 από το κλάδο του Οίκου της Αυστρίας-Έστε.

## Παραπομπές


## Εξωτερικοί σύνδεσμοι
* 

Κατηγορία:Πρώην κράτη της Ιταλικής Χερσονήσου
Κατηγορία:Δουκάτα της Αγίας Ρωμαϊκής Αυτοκρατορίας
Κατηγορία:Ιστορία της Εμίλια-Ρομάνια
Κατηγορία:Νεότερη ιστορία της Ιταλίας
Κατηγορία:Οίκος των Έστε
Κατηγορία:Οίκος των Αψβούργων-Λωρραίνης
Κατηγορία:Μόντενα
Γου Σουάνγκ Που

μικρογραφία| Ο Ζανγκ Τσενγκ Γε όπως απεικονίζεται στο Wu Shuang Pu (無雙 譜, Μια λίστα με απαράμιλλος ήρωες) του Τζιν Γκου Λιάνγκ
**Γου Σουάνγκ Που** (無雙 譜;  Μια λίστα με απαράμιλλος ήρωες / Table of Peerless Heroes) Πινγίν: Wú Shuāng Pǔ, είναι ένα βιβλίο με ξυλογραφίες, που τυπώθηκε για πρώτη φορά το 1694, από τον ζωγράφο Τζιν Σι (金 史: Πινγίν: Jīn Shǐ), ο οποίος ήταν γνωστός ως Τζιν Γκου Λιάνγκ (金 古 良: Πινγίν: Jīn Gǔ Liáng).   Αυτό το βιβλίο περιέχει τις βιογραφίες και τα πορτρέτα 40 αξιόλογων ηρώων και ηρωίδων από τη δυναστεία των Χαν έως τη '''δυναστεία των Σονγκ''',  καθοδηγούμενα από ένα σχετικό ποίημα. Οι εικόνες από το βιβλίο διανεμήθηκαν ευρέως και επαναχρησιμοποιήθηκαν, συχνά ως μοτίβα στην κινεζική πορσελάνη.   Ο Τζιν Γκου Λιάνγκ ακολουθούσε τα παραδείγματα του Κούι Ζι Ζονγκ (崔子忠: Πινγίν: Cuī Zǐ Zhōng),  που ξεκίνησε την πρώτη μεγάλη αναβίωση της ζωγραφικής από τη δυναστεία του δυναστεία των Σονγκ. Εμπνεύστηκε επίσης από τον ζωγράφο Chen Hongshou (陳洪綬, 1599-1652). Ο Τζιν Γκου Λιάνγκ συνέταξε το βιβλίο μαζί με την ξυλογλυπτική Ζου Γκουί (朱 圭: Πινγίν: Zhū Guī).   Τζιν λέει στο βιβλίο του ότι αυτοί οι ήρωες δεν έχουν παράλληλο, Wu (όχι) Shuang (παράλληλος) Pu (βιβλίο), αυτοί οι ήρωες είναι απαράμιλλος.

Τζιν Γκου Λιάνγκ (περ. 1625-1695), γεννήθηκε κατά τη διάρκεια της βασιλείας του αυτοκράτορα Tianqi στο Shanyin (που αργότερα μετονομάστηκε σε Σαοξινγκ, επαρχία Τσετσιάνγκ στην Κίνα) και πέθανε κατά την περίοδο Kangxi σε ηλικία περίπου 70 ετών. Το αρχικό βιβλίο έχει σφραγίδα της Nanling, ως εκ τούτου το βιβλίο ονομάζεται επίσης Nanling Wu Shuang Pu. Μια δεύτερη έκδοση αυτού του βιβλίου από το 1699 βρίσκεται στο Εθνικό Μουσείο της Κίνας. Το Ιανουάριος 2006, ένα πρωτότυπο βιβλίο ζωγραφισμένο στο χέρι από τον Wu Shuang Pu πωλήθηκε στη δημοπρασία του οίκου δημοπρασιών Γ Χονγκουάν στη Σαγκάη για 2,86 εκατομμύρια CNY, περίπου 375.000 ευρώ. 

Ο λόγιος και φιλόλογος Μάο Τσιλίνγκ (毛奇齡, 1623-1716) εξήρε το βιβλίο, θεωρώντας το ως τριάδα, ένα βιβλίο με ποιήματα και χαρακτικά.

## Περιλαμβάνονται βιογραφίες

## Επιλεγμένες εκδόσεις (Κινέζικα)

* 
*  

## βιβλιογραφικές αναφορές


## Βιβλιογραφία

*  

Κατηγορία:Κινέζοι εφευρέτες
Κατηγορία:Κινέζοι αυτοκράτορες
Δουκάτο της Πομερανίας

Το **Δουκάτο της Πομερανίας** (γερμανικά: *Herzogtum Pommern*, πολωνικά: *Księstwo Pomorskie*) ήταν δουκάτο στην Πομερανία, νότια ακτή της Βαλτικής Θάλασσας, κυβερνούμενο από δούκες του Οίκου της Πομερανίας (*Γκρίφινς*). Η χώρα υπήρχε κατά τον Μεσαίωνα, στα έτη 1121–1160, 1264–1295, 1478–1531 και 1625–1637.

Το δουκάτο προήλθε από τη σφαίρα του Βαρτσίσουαφ Α΄, ενός σλαβικού Πομερανικού δούκα, και επεκτάθηκε από τα εδάφη του Σλάβε και Στόλπ το 1317, το Πριγκιπάτο του Ρύγκεν το 1325, και τα εδάφη του Λάουενμπουργκ και Μπούτο το 1455. Κατά τη διάρκεια του Μεσαίωνα, περιλάμβανε επίσης τις βόρειες περιοχές Νόιμαρκ και Ούκερμαρκ, καθώς και την Σιρσιπανία και το Μεκλεμβούργο-Στρέλιτς.

Το Δουκάτο της Πομερανίας ιδρύθηκε ως υποτελές κράτος της Πολωνίας το 1121, το οποίο παρέμεινε μέχρι τη διάλυσή της Πολωνίας μετά το θάνατο του Πολωνού κυβερνήτη Μπολέσλαφ Γ΄ του Στραβόστομου το 1138. Στη συνέχεια, οι Δούκες της Πομερανίας ήταν ανεξάρτητοι και αργότερα υποτελείς του Δουκάτου της Σαξονίας από το 1164 έως το 1181, της Αγίας Ρωμαϊκής Αυτοκρατορίας από το 1181 έως το 1185, της Δανίας από το 1185 έως το 1227 και τέλος, από το 1227, να μείνει με την Αγία Ρωμαϊκή Αυτοκρατορία και τα επόμενα γερμανικά κράτη.

Τις περισσότερες φορές, το δουκάτο κυβερνήθηκε κοινά με δούκα Γκρίφιν, με αποτέλεσμα διάφορα εσωτερικά χωρίσματα. Αφού πέθανε ο τελευταίος δούκας του Γκρίφιν κατά τη διάρκεια του Τριακονταετούς Πολέμου το 1637, το δουκάτο μοιράστηκε μεταξύ Βραδεμβούργου-Πρωσίας και Σουηδίας. Οι Βασιλιάδες της Σουηδίας και οι Μαργράβοι του Βρανδεμβούργου, αργότερα βασιλείς της Πρωσίας, έγιναν μέλη ως Δούκες της Πομερανίας στη λίστα των συμμετεχόντων στη λίστα του Ράιχσταγκ.

## Παραπομπές


## Πηγές
*
*
*
*
*
*
*
*
*
*
*
*
*
*
*
*
*
*
*
*

Κατηγορία:Πρώην κράτη της Ευρώπης
Κατηγορία:Πρώην μοναρχίες της Ευρώπης
Κατηγορία:Πρώην δουκάτα
Κατηγορία:Δουκάτα της Αγίας Ρωμαϊκής Αυτοκρατορίας
Στρατιωτική διπλωματία

Η **Στρατιωτική διπλωματία** (), στη διεθνή πολιτική αναφέρεται στην επιδίωξη στόχων της εξωτερικής πολιτικής μέσω της ειρηνικής απασχόλησης στρατιωτικών πόρων και ικανοτήτων.

## Προέλευση της έννοιας
Η στρατιωτική διπλωματία ως οργανωτική ιδέα για τη διεθνή δραστηριότητα που σχετίζεται με την άμυνα έχει την προέλευσή της σε επανεκτιμήσεις των δυτικών στρατιωτικών δυνάμεων μετά τον Ψυχρό Πόλεμο, με επικεφαλής το Υπουργείο Άμυνας του Ηνωμένου Βασιλείου και αποτέλεσε την αρχή «καθώς χρησιμοποιήθηκε για να βοηθήσει τη Δύση να συμβιβαστεί με το νέο διεθνές περιβάλλον ασφάλειας». Ενώ ο όρος προέρχεται από τη Δύση, η συμπεριφορά της στρατιωτικής διπλωματίας δεν περιορίζεται σε καμία περίπτωση στις δυτικές χώρες.

## Ανάπτυξη
Αν και δεν υπάρχει ακόμη ένας ευρέως αποδεκτός ορισμός της στρατιωτικής διπλωματίας, μπορεί να νοηθεί ως η ειρηνική εφαρμογή πόρων από όλο το φάσμα της άμυνας, για την επίτευξη θετικών αποτελεσμάτων στην ανάπτυξη διμερών και πολυμερών σχέσεων μιας χώρας. Η «στρατιωτική διπλωματία» είναι ένα υποσύνολο που τείνει να αναφέρεται συνήθως μόνο στο ρόλο των στρατιωτικών ακολούθων και της σχετικής δραστηριότητάς τους. 

Η στρατιωτική διπλωματία δεν περιλαμβάνει στρατιωτικές επιχειρήσεις, αλλά εντάσσεται σε άλλες δραστηριότητες όπως διεθνείς ανταλλαγές προσωπικού, επισκέψεις σε πλοία και αεροσκάφη, υψηλού επιπέδου συμμετοχή (όπως υπουργοί και ανώτερο προσωπικό άμυνας), διμερείς συναντήσεις και συνομιλίες προσωπικού,  εκπαίδευση και ασκήσεις, περιφερειακά αμυντικά φόρουμ (όπως διάλογος Σάνγκρι-Λα , Φόρουμ Χάλιφαξ), προσέγγισεις, μέτρα οικοδόμησης εμπιστοσύνης και ασφάλειας και δραστηριότητες μη διάδοσης όπλων.

Το Ηνωμένο Βασίλειο προσδιόρισε την στρατιωτική διπλωματία ως μία από τις οκτώ σημαντικές αποστολές των ενόπλων δυνάμεων, καθώς στοχεύει να «διαλύσει την εχθρότητα, να οικοδομήσει και να διατηρήσει την εμπιστοσύνη και να βοηθήσει στην ανάπτυξη δημοκρατικά υπόλογων ενόπλων δυνάμεων» και να συμβάλει «σημαντικά στην πρόληψη και επίλυση των συγκρούσεων». Η στρατιωτική διπλωματία αναπτύσσεται συχνά και εφαρμόζεται σε στενό συντονισμό με τα υπουργεία Εξωτερικών και Ανάπτυξης για να διασφαλιστεί η συνοχή και η εστίαση σε όλη την κυβέρνηση.

Ο στρατηγός Νγκ Τσι Κερν, αρχηγός της Πολεμικής Αεροπορίας της Δημοκρατίας της Σιγκαπούρης, το συνόψισε ως εξής: «Στην στρατιωτική διπλωματία, επιδιώκουμε να αναπτύξουμε αμοιβαία επωφελείς σχέσεις με φιλικές χώρες και ένοπλες δυνάμεις για να συμβάλουμε σε ένα σταθερό διεθνές και περιφερειακό περιβάλλον».

Η στρατιωτική διπλωματία συνδέεται συχνά με την πρόληψη των συγκρούσεων και τη μεταρρύθμιση του τομέα της ασφάλειας. Είναι διαφορετική από την έννοια της πολεμικής ναυτικής διπλωματίας, η οποία γενικά θεωρείται ότι παρακινείται από την επιθυμία εκφοβισμού πιθανών αντιπάλων.

## Δείτε επίσης
*Δημόσια διπλωματία
*Ιατρική διπλωματία
*Οικονομική διπλωματία

## Παραπομπές

## Εξωτερικοί σύνδεσμοι
*Reshaping defence diplomacy
*Indigenous imprisonment in NSW: a closer look at the trend 
*Defense diplomacy, Chinese style

Κατηγορία:Τύποι διπλωματίας
Numbeo

Το **Numbeo** είναι ιστότοπος στον οποίο οποιοσδήποτε μπορεί να συνεισφέρει δινόντας προσωπικές εκτιμήσεις για στατιστικά δεδομένα χωρών και πόλεων σχετικά με το κόστος ζωής, τα ποσοστά εγκληματικότητας, την ποιότητα ιατρικής περίθαλψης μεταξύ άλλων. Θεωρείται χρήσιμη πηγή, αλλά έχει δεχτεί κριτική για το γεγονός ότι οποιοσδήποτε μπορεί να συνεισφέρει δεδομένα τα οποία δεν είναι πάντα ακριβή.

## Περιγραφή
Το Numbeo είναι μια συλλογική διαδικτυακή βάση δεδομένων που επιτρέπει στους χρήστες να μοιράζονται και να συγκρίνουν πληροφορίες σχετικά με το κόστος ζωής πόλεων και χωρών του κόσμου. Ο ιστότοπος λειτουργεί από το Numbeo doo, εταιρεία καταχωρημένη στη Σερβία. Ο ιδρυτής του Numbeo είναι πρώην μηχανικός λογισμικού της Google. 

## Ιστορία
Το Numbeo δημιουργήθηκε τον Απρίλιο του 2009 από τον Μλάντεν Αντάμοβιτς (Mladen Adamovic). Στην αρχή περιείχε στοιχεία μόνο για τις τιμές προϊόντων και υπηρεσιών, αλλά αργότερα επεκτάθηκε για να συμπεριλάβει και άλλους τύπους στοιχείων.

## Δημοτικότητα
Το Numbeo αναφέρθηκε ή χρησιμοποιήθηκε ως πηγή από εκατοντάδες εφημερίδες στον κόσμο, συμπεριλαμβανομένων των: Forbes, Business Insider, Time, BBC, The New York Times, China Daily, The Telegraph.  Το Numbeo υποστηρίζει ότι είναι το μεγαλύτερο site του είδους του με πάνω 1,3 εκ. σημεία δεδομένων που συλλέχθηκαν τον Αύγουστο του 2014.  Σύμμφωνα με την κκατάταξη του Alexa τον Αύγουστο 2014, το Numbeo.com ήταν ανάμεσα στα πρώτα 10,000 websites βάσει αριθμού επισκέψεων. Το Numbeo έχει επίσης χρησιμοποιηθεί και από τη Διεθνή Οργάνωση Τροφίμων και Γεωργίας.  το ΔΝΤ και την Παγκόσμια Τράπεζα.

## Κριτική
To 2012, ο αρθρογράφος Alistair Walsh σε ένα άρθρο του για τον ιστότοπο Property Observer υποστήριξε ότι τα δεδομένα του Numbeo στηρίζονται στις απόψεις των ανθρώπων και ότι δε πρέπει να παίρνονται τοις μετρητοίς, καθώς δεν υπάρχει έλεγχος από τρίτους για την ακρίβεια των δεδομένων. 

Μετά από σύγκριση με άλλα sites δεδομένων πόλεων από τον Ray Woodcock το 2017, προτάθηκε ότι το Numbeo είναι πιο ακριβές στα δεδομένα χωρών και λιγότερο ακριβές στα δεδομένα πόλεων. 
## Παραπομπές

Κατηγορία:Στατιστική
Κατηγορία:Ιστότοποι

Κατηγορία:Βάσεις δεδομένων
Τζόσουα Κάλμπρεθ

Ο **Τζόσουα Κάλμπρεθ** (*Joshua Culbreath*, 14 Σεπτεμβρίου 1932 – 1 Ιουλίου 2021) ήταν Αμερικανός αθλητής του στίβου, γεννημένος στο Νόρισταουν της Πενσυλβάνια, που αγωνιζόταν κυρίως στα 400 μέτρα με εμπόδια. Σε αυτό το αγώνισμα υπήρξε ο πρωταθλητής των ΗΠΑ το 1953, το 1954 και το 1955, και ήλθε τρίτος στους Ολυμπιακούς Αγώνες του 1956, όταν υπηρετούσε στο Σώμα Πεζοναυτών των ΗΠΑ. Το 2008 μπήκε στο Hall of Fame του Αθλητισμού του Σώματος Πεζοναυτών των ΗΠΑ.

## Δείτε επίσης
* Έντγουϊν Μόουζες

## Παραπομπές


Κατηγορία:Αμερικανοί αθλητές του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1956
Κατηγορία:Αμερικανοί Ολυμπιονίκες
Νόρισταουν

Το **Νόρισταουν** (*Norristown*) είναι πόλη, αυτοδιοικούμενος (*home rule*) δήμος και έδρα της Κομητείας Μοντγκόμερι της Πενσυλβάνια. Ανήκει στη μητροπολιτική περιοχή της Φιλαδέλφειας. Είναι κτισμένη κατά μήκος του ποταμού Σκούλκιλ, περί τα δέκα χιλιόμετρα έξω από τα όρια της πόλεως της Φιλαδέλφειας. Ο πληθυσμός του Νόρισταουν ήταν 34.324 κάτοικοι σύμφωνα με την απογραφή του 2010.

Η γη της σημερινής πόλεως ήταν αρχικώς ιδιοκτησία της οικογένειας του Ισαάκ Νόρις, από το επώνυμο των οποίων πήρε και την ονομασία της.

## Παραπομπές


Νορισταουν
Κατηγορία:Έδρες κομητειών της Πενσυλβάνια
Σκούλκιλ

Ο **Σκούλκιλ** (*Schuylkill River*) είναι ποταμός που ρέει προς τα νοτιοανατολικά στην ανατολική Πενσυλβάνια. Αρκετοί παραπόταμοί του αποστραγγίζουν μεγάλα τμήματα της ανθρακοφόρου περιοχής της πολιτείας αυτής. Ο Σκούλκιλ έχει μήκος 217 χιλιόμετρα, από το Πότσβιλ μέχρι τη Φιλαδέλφεια, όπου χύνεται στον Ποταμό Ντέλαγουερ ως ένας από τους μεγαλύτερους παραποτάμους του.

Το 1682 ο Γουίλιαμ Πεν επέλεξε την αριστερή όχθη της συμβολής και ίδρυσε εκεί την πόλη της Φιλαδέλφειας, πάνω σε γη που αγόρασε από τη φυλή Ινδιάνων Ντέλαγουερ.

## Παραπομπές


Σκουλκιλ
Γουίλιαμ Πεν

Ο **Γουίλιαμ Πεν** (αγγλ.:*William Penn*, 14 Οκτωβρίου 1644 – 30 Ιουλίου 1718) ήταν Άγγλος συγγραφέας, ειρηνιστής και θρησκευτικός διανοητής της «Θρησκευτικής Εταιρείας των Φίλων» (Κουάκεροι), ο οποίος ίδρυσε την τότε αγγλική αποικία και σημερινή πολιτεία Πενσυλβάνια των ΗΠΑ, η οποία φέρει εν μέρει το όνομά του (σημαίνει «δασωμένη γη του Πεν» στα λατινικά). Ο Πεν υπήρξε πρώιμος κήρυκας της δημοκρατίας και της θρησκευτικής ελευθερίας. Υπό την καθοδήγησή του σχεδιάσθηκε και κτίσθηκε η πόλη Φιλαδέλφεια, με τετράγωνη ρυμοτομία. Ο Πεν έδωσε στις οδούς της ονόματα δένδρων και αριθμούς.

## Παραπομπές


Πεν, Γουιλιαμ
Γιώργος Πομάσκι

Ο **Γιώργος Πομάσκι** (, Πλέβεν, 10 Ιανουαρίου 1960) είναι Έλληνας προπονητής του στίβου, με βουλγαρική καταγωγή, ο οποίος έχει εξειδίκευση στα οριζόντια άλματα. 

Αθλητές του, από το 1995 έως και σήμερα, έχουν επιτύχει σπουδαίες διεθνείς διακρίσεις και τυγχάνει ευρείας αναγνώρισης στον τομέα του στίβου αφού θεωρείται ως ένας εκ των κορυφαίων Ελλήνων προπονητών όλων των εποχών.

## Βιογραφία και σπουδές
Γεννήθηκε στις 10 Ιανουαρίου 1960 στο Πλέβεν της Βουλγαρίας.

Αποφοίτησε το 1988 από τη Γυμναστική Ακαδημία της Σόφιας. Υπήρξε αθλητής στην εθνική ομάδα στίβου της Βουλγαρίας. Στο τελευταίο άλμα της καριέρας του πέτυχε στο άλμα τριπλούν την επίδοση των 17,03 μ. Ωστόσο, δεν επιλέχθηκε για τους Ολυμπιακούς Αγώνες της Σεούλ το 1988.

## Καριέρα και διακρίσεις
Εγκατέλειψε οριστικά τη Βουλγαρία το 1988 και εγκαταστάθηκε μόνιμα στην Ελλάδα. 

Από τότε ζει και εργάζεται στην Ελλάδα  ως προπονητής στίβου για περισσότερα από τριάντα χρόνια, με ειδίκευση στα άλματα, ιδίως, άλμα εις μήκος και τριπλούν. Υπό την προπονητική εποπτεία του, επέλεξε, καθοδήγησε και ανέδειξε πολλούς Έλληνες αθλητές σε πρωταθλητές επιπέδου (όπως: Σπύρος Βασδέκης, Νίκη Ξάνθου, Βούλα Τσιαμήτα, Βούλα Πατουλίδου, Λάμπρος Παπακώστας, Κώστας Ζαλαγκίτης, Λούης Τσάτουμας, Αντώνης Μάστορας, Μίλτος Τεντόγλου), αθλητές οι οποίοι έφτασαν σε διεθνείς διακρίσεις τόσο σε ευρωπαϊκό όσο και σε παγκόσμιο επίπεδο.

Το 2000, η ομάδα του Ολυμπιακού στο ποδόσφαιρο, τον προσέλαβε ως γυμναστή. Το 2002 αποφάσισε να επιστρέψει στον στίβο. Σήμερα είναι ομοσπονδιακός προπονητής του στίβου με ειδίκευση στα άλματα. 

Το 2017 τιμήθηκε από την Ευρωπαϊκή Ομοσπονδία Στίβου με το *βραβείο προπονητικής*, την υψηλότερη διάκριση που απονέμει η Ευρωπαϊκή Ομοσπονδία. Πρόσθετα, το 2019 ανακηρύχθηκε ως κορυφαίος Έλληνας προπονητής του στίβου. 

Στις 2 Αυγούστου 2021, υπό την καθοδήγηση του Γ. Πομάσκι, ο Έλληνας πρωταθλητής Μίλτος Τεντόγλου στέφθηκε χρυσός ολυμπιονίκης του Τόκιο με άλμα στα 8,41 μ στην τελευταία του προσπάθεια.

Τον Ιούλιο 2022, υπό την καθοδήγησή του οι δύο αθλητές του, η μεν Αμερικανίδα αθλήτρια Τόρι Φράνκλιν κατέκτησε το χάλκινο μετάλλιο στο Παγκόσμιο Πρωτάθλημα του Όρεγκον με άλμα στα 14,72 μ στο τριπλούν γυναικών, και ο Έλληνας πρωταθλητής Μίλτος Τεντόγλου στέφθηκε αργυρός παγκόσμιος πρωταθλητής στο Όρεγκον με άλμα στα 8,32 μ. Τον Δεκέμβριο 2022, ο Πομάσκι βραβεύτηκε και αναδείχτηκε ως κορυφαίος προπονητής της χρονιάς στα ετήσια βραβεία του ΠΣΑΤ. 

Στις 6 Αυγούστου 2024, ο αθλητής του, Μίλτος Τεντόγλου, στέφθηκε χρυσός Ολυμπιονίκης στο Παρίσι με άλμα στα 8,48 μ. Ο Πομάσκι σήμερα προπονεί δύο διεθνώς αναγνωρισμένους Έλληνες πρωταθλητές των αλμάτων, τον Μίλτο Τεντόγλου και τη Βούλα Παπαχρήστου, αμφότεροι με χρυσά μετάλλια στο Ευρωπαϊκό πρωτάθλημα. Επίσης υπό την καθοδήγησή του έχει και ορισμένους νέους, πολλά υποσχόμενους Έλληνες αθλητές.

## Πολιτική
Στις βουλευτικές εκλογές του Μαΐου και του Ιουνίου 2023 έθεσε υποψηφιότητα στον Βόρειο Τομέα Αθηνών με το Κομμουνιστικό Κόμμα Ελλάδας.

## Παραπομπές


Κατηγορία:Έλληνες προπονητές στίβου
Κατηγορία:Βούλγαροι αθλητές του στίβου
Κατηγορία:Έλληνες πολιτευτές
Δημήτριος και Πολύβιος

Το έργο ***Δημήτριος και Πολύβιος*** *(ιταλικά: Demetrio e Polibio)* είναι δίπρακτο οπερατικό δράμα του Τζοακίνο Ροσσίνι σε λιμπρέτο της Βινσένζα Βιγκανό-Μομπέλι. Η όπερα ενορχηστρώθηκε για φλάουτο, όμποε, κλαρινέτα, φαγκότο, κόρνα, τρομπέτες και έγχορδα.

*Ο Δημήτριος και Πολύβιος* ήταν η πρώτη απόπειρα του Ροσσίνι για μια ολοκληρωμένη όπερα, κατά τη διάρκεια των φοιτητικών του ημερών στη Φιλαρμονική Ακαδημία της Μπολόνια το 1806. Επειδή η όπερα ανατέθηκε στον Ροσσίνι από τον τενόρο Ντομένικο Μομπέλι (του οποίου η σύζυγος έγραψε το λιμπρέτο) και παρουσιάστηκε ιδιωτικά από τον Μομπέλι και τις δύο κόρες του, μια παράσταση την οποία δεν παρακολούθησε ο Ροσσίνι, δεν ήταν η πρώτη του πλήρως σκηνοθετημένη όπερα. 

Η όπερα δεν πραγματοποιήθηκε επαγγελματικά μέχρι τις 18 Μαΐου 1812, όταν έκανε πρεμιέρα στο Τεάτρο Βάλλε της Ρώμης.

## Ρόλοι

## Πλοκή

* Χρόνος: 2ος αιώνας π.Χ.

* Τόπος: Παρθία

### Πράξη 1
Ο καλός Πολύβιος, βασιλιάς της Παρθίας, ετοιμάζει να παντρέψει την κόρη του Λίσινγκα με τον αγαπημένο της Σιβένο.. Όλοι πιστεύουν ότι ο Σιβένο είναι ο γιος του Μιντέου, ενός υπουργού του βασιλιά Δημήτριου της Συρίας, αλλά στην πραγματικότητα είναι ο χαμένος γιος του. Ο Δημήτριος, θεωρώντας τον υπουργό υπεύθυνο για την εξαφάνιση του γιου του, φτάνει στην αυλή της Παρθίας μεταμφιεσμένος ως Ευμένης, βασιλικός αγγελιοφόρος, και απαιτεί να παραδοθεί ο Σιβένο στη Συρία όμως Ο Πολύβιος αρνείται. Ο Σιβένο και η Λίσινγκα γιορτάζουν τον γάμο τους και ο Πολύβιος εκμυστηρεύεται στον Σιβένο ότι ανησυχεί για αυτό που έχει συμβεί, αλλά αυτός τον καθησυχάζει. Εν τω μεταξύ, ο Ευμένης (Δημήτριος) σχεδιάζει να απαγάγει τον Σιβένο και να τον φέρει πίσω στη Συρία. Έτσι, δωροδοκεί τους υπηρέτες και τους φρουρούς και το βράδυ καταφέρνει να μπει στην Παρθική αυλή. Ωστόσο, όταν φτάνει στη κρεβατοκάμαρα του νεαρού ζευγαριού, βρίσκει τη Λίσινγκα μόνη και την απαγάγει. Ο Πολύβιος και ο Σιβένο προσπαθούν μάταια να τον σταματήσουν.

### Πράξη 2
Ο Πολύβιος και ο Σιβένο παρακαλούν για την απελευθέρωση της Λίσινγκα και σε απάντηση, ο Ευμένης (Δημήτριος) απειλεί να τη σκοτώσει αν δεν του παραδοθεί ο Σιβένο. Με τη σειρά του, ο Πολύβιος απειλεί να σκοτώσει τον Σιβένο, εκτός εάν απελευθερωθεί η Λίσινγκα. Η κατάσταση αρχίζει να επιλύεται όταν ο Ευμένης (Δημήτριος), κοιτάζει ένα παλιό μενταγιόν και συνειδητοποιεί ότι ο Σιβένο είναι στην πραγματικότητα ο χαμένος γιος του. Εν τω μεταξύ, ο Πολύβιος δεν θέλει να χάσει τη Λίσινγκα και ο Ευμένης (Δημήτριος) θέλει μόνο τον Σιβένο. Απελπισμένη από τον επικείμενο χωρισμό τους, η Λίσινγκα προσπαθεί να σκοτώσει τον Ευμένη, αλλά τελικά αποκαλύπτει την πραγματική του ταυτότητα ως βασιλιάς της Συρίας και ανακοινώνει ότι ο Σιβένο είναι γιος του. Η ειρήνη αποκαθίσταται και το ζευγάρι ζει ευτυχισμένο για πάντα.

## Εξωτερικοί σύνδεσμοι
* Λιμπρέτο στα ιταλικά

## Παραπομπές
Κατηγορία:Όπερες του Τζοακίνο Ροσσίνι
Κατηγορία:Όπερες
Κατηγορία:Όπερες στην ιταλική γλώσσα
Κατάλογος πρώτων σκόρερ του ΟΥΕΦΑ Τσάμπιονς Λιγκ

Το **[[ΟΥΕΦΑ Τσάμπιονς Λιγκ]]**, γνωστό έως το 1992 ως **Κύπελλο Πρωταθλητριών Ομάδων Ευρώπης**, είναι ετήσια ποδοσφαιρική διοργάνωση. Διοργανώνεται από την UEFA με πρώτη σεζόν έναρξης το 1955–56. Αρχικά ήταν μια απλή διοργάνωση νοκ-άουτ, στην οποία συμμετείχαν μόνο οι πρωταθλήτριες ομάδες. Ακολούθως, η διοργάνωση επεκτάθηκε τη δεκαετία του 1990 για να ενσωματώσει φάση ομίλων και περισσότερες ομάδες. Η επέκταση είχε ως αποτέλεσμα να παίζονται περισσότερα παιχνίδια, αυξάνοντας τις πιθανότητες των ποδοσφαιριστών για επίτευξη γκολ, επομένως ο παρακάτω κατάλογος βαραίνει υπέρ των σύγχρονων παικτών. Μόνο 9 από τους 50 παίκτες στον κατάλογο δεν συμμετείχαν ποτέ στο αναμορφωμένο Τσάμπιονς Λιγκ. Επιπλέον, δύο παίκτες συμμετείχαν τόσο στο Κύπελλο Πρωταθλητριών όσο και στο Τσάμπιονς Λιγκ.

## Οι καλύτεροι σκόρερ όλων των εποχών


Το σύμβολο  υποδηλώνει τους ποδοσφαιριστές του Κυπέλλου Πρωταθλητριών. Οι ποδοσφαιριστές που πήραν μέρος στο ΟΥΕΦΑ Τσάμπιονς Λιγκ 2020–21 αναγράφονται με **έντονη γραφή**.Ο παρακάτω πίνακας δεν περιλαμβάνει γκολ που σημειώθηκαν στα προκριματικά της διοργάνωσης.



;Σημειώσεις 

## Πρώτοι σκόρερ ανά περίοδο
Ο πιο κάτω πίνακας δεν περιλαμβάνει τα γκολ που επιτεύχθηκαν στις προκριματικές φάσεις της διοργάνωσης.

### Ανά ποδοσφαιριστή

### Ανά χώρα

;Σημειώσεις

## Παραπομπές

Πρωτοι σκορερ
Κατηγορία:Πρώτοι σκόρερ ποδοσφαιρικών πρωταθλημάτων Ευρώπης
Κατηγορία:Κατάλογοι ποδοσφαιριστών
Σύνδρομο Πατάου

Το **σύνδρομο Πατάου,** επίσης γνωστό ως τρισωμία 13, είναι μια χρωμοσωμική ανωμαλία που προκαλείται από την παρουσία ενός τρίτου αντιγράφου του χρωμοσώματος 13. Το επιπλέον γενετικό υλικό διαταράσσει την κανονική ανάπτυξη του ατόμου, προκαλώντας πολλαπλά και πολύπλοκα ελαττώματα στα όργανα.

Άτομα με σύνδρομο Πατάου έχουν σοβαρή διανοητική αναπηρία, καρδιακές ανωμαλίες, ανωμαλίες στον εγκέφαλο ή στον νωτιαίο μυελό, πολύ μικρά ή κακώς αναπτυγμένα μάτια (μικροφθαλμία), επιπλέον δάχτυλα σχιστία χείλους/υπερώας και ασθενή μυϊκό τόνο (υποτονία). Λόγω της παρουσίας πολλών απειλητικών για τη ζωή ιατρικών προβλημάτων, πολλά βρέφη με τρισωμία 13 πεθαίνουν μέσα στις πρώτες ημέρες ή εβδομάδες μετά τη γέννησή τους. Μόνο το 5-10% των παιδιών επιβιώνουν το πρώτο έτος της ζωής τους.

Οι περισσότερες περιπτώσεις τρισωμίας 13 δεν κληρονομούνται και προκύπτουν από τυχαία συμβάντα κατά τον σχηματισμό γαμετών σε υγιείς γονείς. Ωστόσο η μετατόπιση στην τρισωμία 13 μπορεί να κληρονομηθεί στην περίπτωση που υπάρχει αναδιάταξη του γενετικού υλικού μεταξύ του χρωμοσώματος 13 και άλλου χρωμοσώματος. Η πιθανότητα ένα παιδί να γεννηθεί με σύνδρομο Πατάου αυξάνεται με την αύξηση της ηλικίας της μητέρας. Εμφανίζεται σε περίπου 1 στις 16.000 γεννήσεις.

## Παραπομπές

Κατηγορία:Σύνδρομα
Κατηγορία:Παιδιατρική
Κατηγορία:Γενετική ιατρική
Όττο Γιόχαν Τάντιφελτ

Ο **Όττο Γιόχαν Τάντιφελτ** (γεννημένος στις 13 Απριλίου 1782) ήταν Φινλανδός δολοφόνος. Ήταν Σουηδόφωνος Φινλανδός και γεννήθηκε στην Σύσμα της Φινλανδία. Επίπλεον ήταν ανιψιός του Άντολφ Τάντερφελτ

Ήταν βασικός παράγοντας στο λιντσάρισμα του Άξελ φον Φέρσεν στις 20 Ιουνίου 1810 στη Στοκχόλμη, εφόσον πήδηξε και με τα δύο του πόδια πάνω στο στήθος του ανώτατου αξιωματούχου. Επίσης ήταν ένας από τους λίγους που κατηγορήθηκαν και καταδικάστηκαν για τη δολοφονία. Αφού υπηρέτησε μερικά χρόνια στο Φρούριο «Älvsborg», πήρε χάρη από τον Βασιλιά Κάρολο ΙΓ’ και τελικά μετανάστευσε στην Αμερική με το όνομα Πίττερσον. Πιθανότατα πέθανε στην Αμερική.

## Παραπομπές


Κατηγορία:Εγκλήματα του 19ου αιώνα
Κατηγορία:Φινλανδοί
Κατηγορία:Φινλανδοί που διέπραξαν φόνο
ΣΕΡΓΑΛ

Η **ΣΕΡΓΑΛ** (**Σερραϊκή Βιομηχανία Γάλακτος**) είναι γαλακτοβιομηχανία που εδρεύει στις Σέρρες της Μακεδονίας.

Ιδρύθηκε το 1964 από την Αγροτική Τράπεζα και ιδιωτικοποιήθηκε το 1995.

## Παραπομπές


Κατηγορία:Σέρρες
Κατηγορία:Εταιρείες τροφίμων και ποτών στην Ελλάδα
Κατηγορία:Ελληνικά εμπορικά σήματα
Λανδγραβάτο της Έσσης-Κάσσελ

Το **Λανδγραβάτο της Έσσης-Κάσσελ** (γερμανικά: *Landgrafschaft Hessen-Kassel*) ήταν κράτος της Αγίας Ρωμαϊκής Αυτοκρατορίας που υπόκειται άμεσα στον Αυτοκράτορα. 

Το κράτος δημιουργήθηκε το 1567 όταν το Λανδγραβάτο της Έσσης διαιρέθηκε μετά το θάνατο του Φίλιππου Α΄, Λανδγράβου της Έσσης. Ο μεγαλύτερος γιος του Γουλιέλμου Δ΄ κληρονόμησε το βόρειο μισό του Λανδγραβάτου και την πρωτεύουσα του Κάσσελ. Οι άλλοι γιοι έλαβαν τα Λανδγραβάτα της Έσσης-Μάρμπουργκ, της Έσσης-Ράινφελς και της Έσσης-Ντάρμστατ.

Κατά τη διάρκεια των Ναπολεόντειων Πολέμων , έγινε η αναδιοργάνωση της Αυτοκρατορίας το 1803, και το Λανδγραβάτο της Έσσης-Κάσσελ ανήλθε σε Εκλεκτοράτο και ο Λανδγράβος Γουλιέλμος Θ΄ έγινε Αυτοκρατορικός Εκλέκτορας. Πολλά μέλη του Οίκου Έσσης-Κάσσελ υπηρέτησαν στο δανικό στρατό κερδίζοντας υψηλές θέσεις και εξουσία στη βασίλειο του Όλντενμπουργκ λόγω του γεγονότος ότι πολλοί λανδγράβοι ήταν παντρεμένοι με δανές πριγκίπισσες. 

Μέλη της οικογένειας που είναι γνωστό ότι υπηρέτησαν τη Δανία-Νορβηγία περιλαμβάνουν τον Πρίγκιπα Φρειδερίκο της Έσσης-Κάσσελ, τον Πρίγκιπα Φρειδερίκο της Έσσης-Κάσσελ και τον Πρίγκιπα Κάρολο της Έσσης-Κάσσελ. Αργότερα καταλήφθηκε από γαλλικά στρατεύματα και έγινε μέλος του Βασιλείου της Βεστφαλίας, ενός γαλλικού δορυφορικού κράτους Το Εκλεκτοράτο της Έσσης αποκαταστάθηκε στο τέλος των Ναπολεόντειων Πολέμων, αν και τότε δεν υπήρχε πια αυτοκράτορας που θα εκλέξει.

## Εξωτερικοί σύνδεσμοι
* 

Κατηγορία:Πρώιμη νεότερη ιστορία της Γερμανίας
Γιοάκιμ Μέλε

Ο **Γιόακιμ Μέλε** (*Joakim Mæhle*, 20 Μαΐου 1997) είναι Δανός ποδοσφαιριστής ο οποίος αγωνίζεται ως αμυντικός για λογαριασμό της εθνικής ομάδας της Δανίας και της ιταλικής Αταλάντα.

Ο Μέλε ξεκίνησε την καριέρα του από την Άαλμποργκ το 2016 και το 2017 αποκτήθηκε από την Γκενκ για μη δημοσιευμένο ποσό. Με την Γκενκ κατέκτησε το βελγικό πρωτάθλημα τη σαιζόν 2018-19. Τον Δεκέμβριο του 2020 αποκτήθηκε από την Αταλάντα έναντι περίπου 11 εκατομμυρίων ευρώ.

Ο Μέλε πραγματοποίησε το ντεμπούτο του με την εθνική ομάδα των ανδρών το Σεπτέμβριο του 2020. Ήταν μέλος της αποστολής της Δανίας στο Euro 2020 και στο Μουντιάλ 2022.

## Παραπομπές


Κατηγορία:Δανοί ποδοσφαιριστές
Κατηγορία:Ποδοσφαιριστές Εθνικής Δανίας
Κατηγορία:Ποδοσφαιριστές Εθνικής Δανίας Κ21
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Σουπερλίγκα Δανίας
Κατηγορία:Ποδοσφαιριστές Άλμποργκ ΜΚ
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές ΚΡΚ Γκενκ
Κατηγορία:Ξένοι ποδοσφαιριστές στο Βέλγιο
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Αταλάντα ΜΚ
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Ευρωπαϊκού Πρωταθλήματος 2024
Κριστιάν Παβόν

Ο **Κριστιάν Νταβίντ Παβόν** (ισπανικά: *Cristian David Pavón*, 21 Ιανουαρίου 1996) είναι Αργεντίνος επαγγελματίας ποδοσφαιριστής, ο οποίος αγωνίζεται ως πλάγιος μέσος/επιθετικός για την Γκρέμιο.

## Σταδιοδρομία σε συλλόγους

### Κλουμπ Ατλέτικο Ταγιέρες
Ο Παβόν έπαιξε για την Κλουμπ Ατλέτικο Ταγιέρες Κ20 έως τις 7 Φεβρουαρίου 2012, όταν υπέγραψε το επαγγελματικό του συμβόλαιο για την ομάδα. Το έκανε σε ηλικία 16 ετών.

### Μπόκα Τζούνιορς
Στις 9 Ιουλίου 2014, ο Παβόν υπέγραψε συμβόλαιο με τη Μπόκα Τζούνιορς.

#### Λος Άντζελες Γκάλαξι (δανεισμός)
Στις 8 Αυγούστου 2019, ο Παβόν εντάχθηκε με δανεισμό στην Λος Άντζελες Γκάλαξι του Μέιτζορ Λιγκ Σόκερ για το υπόλοιπο της σεζόν του 2019, με επιλογή για μόνιμη μεταγραφή στο τέλος της σεζόν. Σημείωσε το πρώτο του γκολ για την ομάδα στις 25 Αυγούστου 2019 εναντίον της Λος Άντζελες ΦΚ. Η ομάδα ενεργοποίησε την επιλογή να παρατείνει το δανεισμό του για τη σεζόν 2020 στις 19 Νοεμβρίου 2019.

## Εθνική ομάδα
Σε επίπεδο εθνικών ομάδων, ο Παβόν εκπροσώπησε την Ολυμπιακή ομάδα της Αργεντινής στους Θερινούς Ολυμπιακούς Αγώνες του 2016. Το 2017, κλήθηκε στην Εθνική Αργεντινής για τους φιλικούς αγώνες εναντίον της Ρωσίας και της Νιγηρίας. Είχε ένα εντυπωσιακό ντεμπούτο εναντίον της Ρωσίας, δίνονταν ασίστ στον Σέρχιο Αγουέρο για το μοναδικό γκολ του παιχνιδιού. Έδωσε άλλη μια ασίστ στον Αγουέρο στον αγώνα εναντίον της Νιγηρίας σε ένα παιχνίδι που τελικά έληξε με ήττα 4-2.

Τον Μάιο του 2018, ο Παβόν ορίστηκε στην προκαταρκτική ομάδα 35 ατόμων της Αργεντινής για το Παγκόσμιο Κύπελλο του 2018 στη Ρωσία. Αργότερα τον ίδιο μήνα, συμπεριλήφθηκε στην τελική ομάδα 23 ατόμων του Χόρχε Σαμπάολι για τη διοργάνωση και έλαβε τον αριθμό φανέλας Νο 22.

## Στατιστικά σταδιοδρομίας

### Διεθνή

## Διακρίσεις
**Μπόκα Τζούνιορς**

* Πριμέρα Ντιβισιόν Αργεντινής: 2015, 2016-17, 2017-18
* Κύπελλο Αργεντινής: 2014-15
* Σούπερ Καπ Αργεντινής: 2018

## Παραπομπές


## Εξωτερικοί σύνδεσμοι

* 

Κατηγορία:Αργεντινοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αργεντινής Κ17
Κατηγορία:Ποδοσφαιριστές Εθνικής Αργεντινής Κ20
Κατηγορία:Ποδοσφαιριστές ολυμπιακής ομάδας Αργεντινής
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές στους Θερινούς Ολυμπιακούς Αγώνες 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ταγιέρες ντε Κόρδοβα
Κατηγορία:Ποδοσφαιριστές Πριμέρα Β Νασιονάλ
Κατηγορία:Ποδοσφαιριστές Μπόκα Τζούνιορς
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Κλουμπ Ατλέτικο Κολόν
Κατηγορία:Ποδοσφαιριστές Λος Άντζελες Γκάλαξι
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Ξένοι ποδοσφαιριστές στις Ηνωμένες Πολιτείες Αμερικής 
Κατηγορία:Αργεντινοί ποδοσφαιριστές στο εξωτερικό
Κατηγορία:Ποδοσφαιριστές Ατλέτικο Μινέιρο
Κατηγορία:Ποδοσφαιριστές Γκρέμιο Φουτεμπόλ Πόρτο Αλεγκρένσε
Ουνάι Σιμόν

Ο **Ουνάι Σιμόν** (βασκικά: *Unai Simon*; 11 Ιουνίου 1997) είναι Ισπανός ποδοσφαιριστής βασκικής καταγωγής, ο οποίος αγωνίζεται ως τερματοφύλακας για λογαριασμό της εθνικής ομάδας της Ισπανίας και της  Ατλέτικο Μπιλμπάο.

Ο Σιμόν γεννήθηκε στη Βιτόρια, στη Χώρα των Βάσκων, και ξεκίνησε την επαγγελματική του καριέρα από την Μπασκόνια. Το 2016 αποκτήθηκε από την Ατλέτικ Μπιλμπάο Β, και έγινε αμέσως ο βασικός της τερματοφύλακας. Το 2018 πέρασε στην πρώτη ομάδα, μετά την μεταγραφή του Κέπα Αριθαμπαλάγα και τον τραυματισμό του Ιάγο Ερερίν και έγινε βασικός την επόμενη χρονιά.

Ο Σιμόν πραγματοποίησε το ντεμπούτο του με την εθνική αντρών της Ισπανίας τον Νοέμβριο του 2020. Είναι μέλος της αποστολής της εθνικής Ισπανίας στο Euro 2020, όπου έγινε ο βασικός τερματοφύλακας. Στα προημιτελικά κόντρα στην Ελβετία στη διαδικασία των πέναλντι πραγματοποίησε δύο αποκρούσεις, με αποτέλεσμα την πρόκριση της Ισπανίας.

## Παραπομπές

Κατηγορία:Ισπανοί ποδοσφαιριστές
Κατηγορία:Βάσκοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Αθλέτικ Μπιλμπάο Β
Κατηγορία:Ποδοσφαιριστές Αθλέτικ Μπιλμπάο
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024